
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 47
                                                            din 28 februarie 2023
               privind aprobarea închirierii directe a terenului situat în Sighişoara, str. Viilor, nr. 4, ocupat de construcții administrative şi social - culturale

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 5.273/09.02.2023 şi la Consiliul Local Sighișoara cu nr. 7.260/22.02.2023, de referatul de aprobare, înregistrat cu nr. 5.275/09.02.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Ținând cont de cererea înregistrată la Municipiul Sighişoara cu nr. 43.716/29.11.2022, formulată de domnul Geger Viorel, în calitate de preşedinte al Asociaţiei ,,ELIM SIGHIŞOARA”, cu referire la aprobarea închirierii directe a terenului în suprafață de 528 mp., ocupat de construcții administrative şi social - culturale, situat în Municipiul Sighișoara, str. Viilor, nr. 4;

Având în vedere faptul că în inventarul Municipiului Sighișoara, terenul antemenționat este înscris ca aparținând domeniului privat, sub nr. de inventar 51.347 şi că acesta se află în intravilanul Municipiului Sighişoara;

Ținând cont de faptul că imobilul – teren situat în Municipiul Sighișoara, str. Viilor, nr. 4, nu face obiectul Legii nr. 10/2001 sau al Legii nr. 18/1991, Legea fondului funciar, cu modificările și completările ulterioare;

Având în vedere prevederile punctului 29 din anexa nr. 1 la Hotărârea Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara;

Având în vedere că, potrivit extrasului C.F. Sighișoara nr. 51540 (C.F. vechi 6683/9, nr. cadastral vechi 628/9, nr. top 35855/1/1/c/9) terenul înscris sub nr. top. 51540, în suprafață de 528 mp., este în proprietatea Statului Român;

Având în vedere faptul că Municipiul Sighișoara, ca unitate administrativ - teritorială, deține rangul de posesor al terenurilor antemenționate, proprietate a Statului Român, în exercitarea stăpânirii acestuia comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunurilor, precum și folosința acestora prin posibilitatea utilizării bunurilor și a culegerii fructelor acestora;

Având în vedere faptul că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunurile, acestea fiind stăpânite în materialitatea lor, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

 Având în vedere că în urma închirierii acestui teren se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 5.274/09.02.2023, prin care se propune aprobarea închirierii directe a terenului situat în Sighişoara, str. Viilor, nr. 4, ocupat de construcții administrative şi social - culturale;
            Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

          H O T Ă R Ă Ş T E:

Art. 1. (1) Se aprobă începând cu data de 01.03.2023, închirierea directă a terenului în suprafață de 528 mp., ocupat de construcții administrative şi social - culturale, identificat potrivit extrasului C.F. Sighișoara nr. 51540 (C.F. vechi 6683/9, nr. cadastral vechi 628/9, nr. top 35855/1/1/c/9), înscris sub nr. top. 51540, situat în Municipiul Sighișoara, str. Viilor, nr. 4, către Asociaţia ,,ELIM SIGHIŞOARA.”

(2) Chiria va fi de 6.336 lei/an, respectiv de 1 leu/mp./lună x 12 luni, stabilită în conformitate cu prevederile punctului 29 din anexa nr. 1 la Hotărârea Consiliului Local Sighișoara nr. 234/19.12.2019 pivind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara.

 (3) Valoarea chiriei va fi achitată semestrial, cu termenul scadent la 31 martie, respectiv 30 septembrie a fiecărui an și se va indexa anual cu indicele de inflaţie. 

 (4) Indexarea va opera începând cu anul calendaristic următor anului de încheiere a contractului.
 (5) Durata închirierii va fi de 5 (cinci) ani, începând cu data de 01.03.2023, cu posibilităţi de prelungire a contractului prin act adiţional.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;
  1 ex. Asociaţia ,,ELIM SIGHIŞOARA.
12 ex.

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 47/28.02.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


